Boulangu'thie

La boulangu'thie () est ofûche:

 la boulangu'thie ( fouor, fouar;  bulãgri,  bouolang'gie) tch'est eune boutique, siez l'boulandgi ( baiqueur, fourniaeux;  bulãdji), tchi vend du pain, des ban'ses, des gâches et des pâtchieaux – v'là tchi veurt dithe étout lé pain et la gâchinn'nie en génétha;
 la boulangu'thie ou l' fouânnîn ( fouor, fouar,  fouo, fouor) tch'est un p'tit bâtisse ès fèrmes et grandes maîsons dans tchi qu'nou fouângnait;
 la boulangu'thie tch'est l'action d'boulandgi ou fouângner ( fourniaïr;  ãnfurne).

Nou soulait acater du pain fraîchement fouângné siez la boulangu'thie, sénon qu'nou fouângnait siez sé. Achteu dans des pays îndustrialîsés ch'est bein souvent qu'lé pain est fouângné dans des mannifactuthes et vendu ès supèrmarchièrs tchi font d'la compétition contré les p'tites boulangu'thies dé carre. Y'a des grands supèrmarchièrs tch'ont êtablyi des boulangu'thies dans lus boutiques à seule fîn d'attriotchi d's acateurs.

Nou peut distîndgi eune boulangu'thie et eune pâtich'chie, mais ch'est bein souvent qu'nou trouve la boulangu'thie et la pâtich'chie ensembl'ye.

 Ditons 
 eune douzaine au boulandgi
 I' vaut mus payi l'boulandgi qué l'docteu